kardosdrur/scandi-wiki huggingface dataset:
Malcolm McLaren

Malcolm Robert Andrew McLaren (født 22. januar 1946, død 8. april 2010) var en engelsk performer, impresario og manager for Sex Pistols og New York Dolls.

Karriere 
I begyndelsen af 1970'erne var McLaren kæreste med designeren Vivienne Westwood, og parret åbnede "Let It Rock", en tøjbutik i Chelsea i London. På en tur til New York fik han en aftale med gruppen New York Dolls om at skaffe kostumer til deres sceneoptræden, og han designede selv et opsigtsvækkende sæt i rødt læder med hammer og segl-motiv. Det vakte opsigt, men blev ikke nogen succes, og gruppen skiltes kort efter.

Imidlertid havde McLaren fået interesse for at arbejde for musikere, og da Chelsea-butikken havde skiftet stil med navneforandring til "SEX" samt salg af tøj i sadomasochistisk stil, tiltrak det et andet klientel end tidligere. Han mødte derved nogle unge musikere, der kaldte sig The Strand, og dem blev Malcolm McLaren manager for i 1976. Han fik gennemført nogle udskiftninger i gruppen, deriblandt tilføjelsen af John Lydon, som han fik gjort til forgrundsfigur som Johnny Rotten. Med ændringerne skiftede gruppen navn til Sex Pistols, som snart kom til at skabe ravage på den britiske musikscene. Med udsendelsen af den anarkistiske single "God Save the Queen" i samme uge, som dronning Elisabeth fejrede sølvbryllup, vakte gruppen skandale, som McLaren sørgede for at understøtte gennem en offentlig opførelse af nummeret fra en båd på Themsen uden for Parlamentet. Båden blev opbragt af politiet, og McLaren blev arresteret, hvilket var med til at øge pr-værdien af happeningen.

Snart ragede McLaren dog uklar med musikerne i gruppen, der beskyldte ham for dårligt management samt for at tage for stor en bid af kagen. Sex Pistols gik i opløsning, men var stadig penge værd i de kommende år, og McLaren havde rettighederne, til Lydon efter en retssag i 1987 opnåede fuld kontrol over gruppens rettigheder. Lydon og McLaren talte ikke sammen efter gruppens opløsning. 

I 1980'erne påbegyndte Malcolm McLaren selv en musikalsk karriere, blandt andet sammen med den amerikanske hip-hop-gruppe The World's Famous Supreme Team, og han udgav flere album gennem de næste årtier. Samtidig havde han gang i en række andre projekter til tv og film, og han var aktiv omtrent til sin død af kræft.

Eksterne henvisninger 
 

Musikere fra Storbritannien
Personer døde af kræft
Karen Westergaard

Karen Westergaard Nielsen (født 13. april 1978) er en dansk cand.jur. og tidligere atlet. Hun var medlem af Søllerød AC, Holte IF og fra 1999 Københavns IF.

Privat 
Westergaard blev den 27. marts 2013 gift med Joachim B. Olsen, sammen har de to børn. Westergaards far Keld Nielsen vandt DM-bronze og sølv i kuglestød flere gange i slutningen af 1970'erne og havde Sjællandsrekorden med 15,85.

Danske mesterskaber 
  2002 Kastefirekamp 2696
  2002 Diskoskast 37,29
  2002 Hammerkast 40,50
  2001 Kuglestød 11,43
  2001 Diskoskast 36,58
  2001 Kuglestød inde 12,43
  2000 Kuglestød inde 11,65

Eksterne henvisninger 
 DAF i tal – Karen Westergaard 

Atleter fra Søllerød AC
Atleter fra Holte IF
Atleter fra Københavns IF
Diskoskastere fra Danmark
Kuglestødere fra Danmark
Hammerkastere fra Danmark
Leif Tost

Leif Tost (født 19. maj 1935 - 27 marts 2017) var en dansk atlet. Han var medlem af AIK 95 og fra 1964 Københavns IF.

Leif Tost var som yngling med i Skåne - København matchen i diskos og i 1000 meter stafet. Han kastede 42,52 i diskus, og de tabte stafetten.

Danske mesterskaber 
  1963 Diskoskast 44,29
  1964 Diskoskast 44,67
  1967 Diskoskast 44,99

Personlige rekord 
 Diskoskast: 47,33 1968
 Kuglestød: 13,32 1965
 Kastefemkamp: 2861 point 1964

Eksterne henvisninger 
 DAF i tal – Leif Tost

Atleter fra AIK 95
Atleter fra Københavns IF
Diskoskastere fra Danmark
Carl Ferdinand Hommel

Carl Ferdinand Hommel (født 6. januar 1722 i Leipzig, død 16. maj 1781 sammesteds) var en tysk retslærd. Han var søn af Ferdinand August Hommel.

Hommel blev 1744 Dr. juris og advokat, 1750 ekstraordinær, 1752 ordentlig professor i Leipzig, 1760 tillige medlem af Hofretten. Hommel er en af den tyske oplysningstids betydeligste og mest tiltalende skikkelser, human, mild, praktisk, alsidig dannet og åndslivlig, ikke uden humoristisk sans. Han debuterede med naturretlige og litterærhistoriske arbejder — Litteratura juris (1761, 2. Udg, 1771) og andre —, af hans sproglige reformtrang udsprang hans i praksis meget benyttede Teutscher Flavius oder vollständige Anleitung sowohl in bürgerlichen als peinlichen Fallen Urthel abzufassen (1763, 4. udgave ved Ernst Ferdinand Klein I—II 1800); svagere arbejder er Palingenesia librorum juris veterum (I—III 1767—68) og Corpus Juris civilis cum notis variorum (1767). 

Størst betydning har Hommel som reformator på strafferettens og strafferetsplejens felter, som modstander af Carpzov, men tilhænger af Thomasius. Med stridsskriftet Principis cura leges (1763), Programma de differentia causarum politiæ et justitiæ (1770) og særlig det berømte under pseudonymet Alexander von Joch udgivne forsvar for determinismen: Über Belohnung und Strafe nach Türkischen Gesetzen (1770, 2. udgave 1772) trådte han i skranken for de tanker, der blev bårne frem af Europas mest fremskredne ånder, først og fremmest Beccaria, hvis Unsterbliches Werk von Verbrechen und Strafen han foranledigede oversættelse og selv forsynede med anmærkninger (1778); til det sidste værk slutter sig Hommels Philosophische Gedanken über das Criminalrecht, udgivet efter hans død af Karl Gottlob Rössig (1784), til hans kriminalpolitiske skrifter i det hele den store domssamling Rhapsodia quaestionum in foro quotidie obvenientium neque tamen legibus decisarum (I—VII 1766—87, ny udgave 1783—87). Hommel var desuden litterært virksom på mangfoldige andre områder. Ikke uden føje er han blevet kaldt "den tyske Beccaria".

Kilder 

 

Jurister fra Tyskland
Professorer fra Tyskland
Ansatte ved Leipzigs Universitet
Faglitterære forfattere fra Tyskland
Tysksprogede forfattere
Latinske forfattere
Tyskere i 1700-tallet
Personer fra Leipzig
Ricard Olsen

Ricard Olsen (død 17. september 2020) var en professionel boksetræner i CIK Boksning.

Ricard Olsen var far til den tidligere professionelle bokser Frank Olsen og var også hans træner. Han var Mikkel Kesslers tidligere personlige træner fra han var 13 år. Samarbejdet ophørte, og den amerikanske træner Jimmy Montoya overtog, da Kessler tabte sin kamp til Andre Ward i Super Six World Boxing Classic-kampen den 21. november 2009. 

Ricard Olsen var desuden været mangeårig træner for den danske professionelle bokser Abdul Khattab og dennes brødre i CIK.

Olsen døde 17. september 2020, 72 år gammel, efter længere tids sygdom.

Referencer

Eksterne henvisninger 
 Ricard Olsens "blå bog" hos Team Copenhagen 

Trænere fra Danmark
John Bacon

John Bacon (født 24. november 1740, død 4. august 1799) var en engelsk billedhugger.

Bacon indledte sin karriere som porcelænsmaler, men blev hurtigt grebet af arbejdet med skulpturer og anerkendt for sin dygtighed i behandlingen af marmoret. Hans statue af Mars og busten af Georg III bragte ham megen rosende omtale og mange bestillingsværker, Af disse er skulpturerne i St Paul (bl.a. dr. Johnsons mindesmærke), i Christ Church i Oxford, Westminster Abbedi (bl.a. monumentet over William Pitt) de mest kendte.  Bacon optrådte også som metodistforfatter. R. Cecil skrev i 1801 hans biografi.

Eksepler på hans værker 

Billedhuggere fra Storbritannien
Andreas Hasle

Andreas Hasle (født 12. september 1954) er tidligere en dansk atlet. Han startede karrieren i Vejen Atletik Klub. Skiftede til Østerbro-klubben Københavns IF. I forbindelse med opsplitningen af KIF i 1973 fulgte han med over i den nystartede atletikforening AK73.

Andreas Hasle har en bachelor i dansk og filmvidenskab fra Københavns Universitet 1985. Trafikuddannet i DSB / Banedanmark 1988. Executive MBA fra CBS 2008. Uddannet projektleder 2010. Valgt som formand for Jernbaneforeningen juni 1995. Efter Jernbaneforeningens fusion med HK, Formand for HK Trafik&Jernbane indtil april 2016. Han indtrådte som medarbejderrepræsentant i DSB’s bestyrelse den 2. juni 1995 hvor han var medlem frem til oktober 2016. Medejer af restaurant Metier på Østerbro 2015-2020 og Vinbaren Fire Tyve - fra maj 2023- .

Danske mesterskaber 
Senior
  1976 Tikamp 7078 point
  1974 Tikamp 7032 point
  1974 Kuglestød -inde 12,54
Junior -20 år
  1974 Højdespring 1,90
  1974 Kuglestød 12,52
  1973 Højdespring 1,93
  1973 Stangspring 4,10
Ungdom -16 år
  1970 Højdespring 1,83

Personlige rekord 
 Tikamp: 6.965 p (11.2 – 7,04 – 14,01 – 1,98 – 51.9 / 15.7 – 35,58 – 3,80 – 53,10 – 4.48.5) (1977 Madrid)
 100 meter: 11,10
 200 meter: 23.6 (1978)
 400 meter: 50.9 (1976)
 110 meter hæk 15.4 (1977)
 400 meter hæk: 59.8 (1976)
 Længdespring: 7,04 (1977)
 Højdespring: 2,00 (1974)
 Stangspring: 4,10 (1973)
 Kuglestød: 14,59 (1979)
 Diskoskast: 43,08 (1979)
 Spydkast: 53,58 (1978)
 Hammerkast: 39,92 (1987)

Eksterne henvisninger 
 En blomst sprang ud 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  (PDF )
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Atleter fra Vejen Atletik Klub
Atleter fra Københavns IF
Atleter fra AK73
Diskoskastere fra Danmark
Hammerkastere fra Danmark
Kuglestødere fra Danmark
Højdespringere fra Danmark
Den hemmelige tunnel

Den Hemmelige Tunnel er en tv-julekalender fra 1997. Den handler om tunnelchef Mortensen, der skal have et tunnelprojekt færdigt, inden jul. For ellers bliver han fyret. Han forelsker sig senere i den videnskabeligt interesserede kvinde Ida Stjamp. Hun hjælper sin far Professor Stjamp, med videnskabelige undersøgelser.

Den Hemmelige Tunnel, blev ikke nogen stor succes blandt det ældre publikum, men den fængede dog det yngre. I kalenderen medvirkede bl.a. Nicolaj Kopernikus, Iben Hjejle, og Lars Lippert.

Eksterne henvisninger 
 Den hemmelige tunnel  på DR Bonanza
 

Børneserier fra Danmark
Tv-julekalendere
DR-serier
Bonanza
Danske tv-serier fra 1990'erne
Clara Sofie

Clara Sofie Fabricius Rosenhoff (født 16. marts 1981), kendt som Clara Sofie, er en dansk sanger og sangskriver.

Hun er uddannet cand. mag. med speciale i moderne kultur og kulturformidling fra Københavns Universitet. Hun har tidligere boet i London og New York for at forsøge at slå igennem som sanger og sangskriver. Hendes gennembrud kom for alvor i juni 2010 med hittet "Når tiden går baglæns" med house-DJ'en Rune RK. Singlen har ligget nummer 1 og har solgt 2 x platin med over 60.000 eksemplarer.  Clara Sofie er herefter blevet et velkendt navn på den danske musikscene med over 400.000 lyttere månedligt alene på Spotify.

I løbet af de sidste 10 år har Clara Sofie udgivet flere danske og engelsksprogede releases i indland og udland , skrevet sange for navne som Hjalmer og Søs Fenger, Benjamin Hav og været feature på Benal-singlen ’Når Du Kigger På Mig’, der fik massiv airplay på dansk radio 

Clara Sofie er kusine til sangerinden Oh Land.

Diskografi

Album 
 Jeg er din (2007)
 Byen elsker dig (Clara Sofie & Rune RK) (2011)
 Gennem himlen (2014)
 Understrøm (2016)

Ep'er 
 Uden strøm (2011)
 Overgiver mig aldrig (2012)

Singler 
 "Fri" (2008)
 "Cry Out" (Clara Sofie & Rune RK) (2009)
 "Det er forbi" (Clara Sofie & Rune RK) (2009)
 "Når tiden går baglæns" (Clara Sofie & Rune RK) (2010)
 "Lever for en anden" (Clara Sofie & Rune RK) (2011)
 "Serenity" (Jay Adams featuring Clara Sofie) (2011)
 "Flowing Over" (TooManyLeftHands featuring Clara Sofie) (2011)
 "Brænd mig helst" (2012)
 "Husker du" (2012)
 "Gennem Himlen" (2013)
 "Ild og Vand" (2014)
 "Løbe i Vand" (2016)
 "Før lyset slipper ind" (2016)
 "Tørster under vand" (2016)
 "Lift me up" (2018)
 "Når tiden går baglæns" (2020 Purple Mix) (2020)
 "Når sneen smelter" (2020)
 "Bedre uden dig" (Rikke Darling x Hedegaard x Clara Sofie) (2021)

Kilder

Eksterne henvisninger 

 

Sangere fra Danmark
Sangskrivere fra Danmark
Dansksprogede forfattere fra Danmark
Københavns navn

Københavns navn kan spores tilbage til middelalderen hvor byen på gammeldansk hed Køpmannæhafn, et navn der skulle betyde købmændenes havn, et udtryk for den betydning købmændene havde for byen på dette tidspunkt. Den danske stavemåde af navnet blev ændret fra Kjøbenhavn til København i 1906. (Den ældre stavemåde er fortsat i brug i en række firmanavne m.m.)

Byen omtales første gang i 1043 under navnet Havn (Hafnæ, senere latin Hafnia), da det i Knytlingasagaen berettedes, at Svend Estridsen var flyttet dertil, efter han var blevet slået af Magnus den Gode. I senere kilder bruges navnet Kaupmannahafn eller Saxos Portus Mercatorum, som begge betyder "købmændenes havn", hvorfra det nuværende navn stammer.

En række andre navne bygget over det oprindelige danske navn for byen bruges på forskellige sprog. Som eksempler kan nævnes tysk og nederlandsk Kopenhagen, engelsk Copenhagen, fransk og spansk Copenhague,  portugisisk Copenhaga, italiensk Copenaghen, latin Hafnia, svensk Köpenhamn, ungarsk Koppenhága, finsk Kööpenhamina, tjekkisk Kodaň, polsk Kopenhaga, russisk Kопенга́ген (Kopengagen) og islandsk Kaupmannahöfn og færøsk Keypmannahavn

Den latinske udgave af navnet blev i øvrigt i 1923 basis for navngivningen af det netop opdagede grundstof hafnium, idet opdagelsen skete på det nuværende Niels Bohr Institutet.

Den oprindelige latinske betegnelse for byen er Hafn eller Hafnæ, mens Hafnia først er kommet til senere.

Kaldenavne 
Som det hører storbyer til har København også kaldenavn og endda flere af slagsen:
 Kongens København: gennem århundrederne har skiftende konger sat deres præg på hovedstaden. Det gælder navnlig Christian 4., der foruden at udvide området inden for byvoldene til det tredobbelte bidrog med bygninger som Rosenborg, Rundetårn og Børsen. Mens hans efterkommer Christian 6. byggede det første Christiansborg, og Frederik 5. lagde navn til kvarteret Frederiksstaden.
 Byen med de skønne tårne: turistslogan skabt af brygger Carl Jacobsen i 1910. Det hentyder til de mange tårne og spir, der dengang som nu sætter sit præg på navnlig Indre By, og hvortil den generøse brygger i øvrigt også selv bidrog i form af spiret på Nikolaj Kirke. Selve sloganet er inspireret af slagordet "St. Gimignano delle belle torre" om den norditalienske by San Gimignano, der også er kendt for sine mange tårne.
 Wonderful Copenhagen: vidunderlige København. Både et turistslogan gjort kendt af skuespilleren Danny Kaye, der sang om byen i en film fra 1952 om H.C. Andersen, og navnet på byens officielle turistorganisation, Wonderful Copenhagen.

Af og til ses desuden Nordens Paris, men denne smigrende sammenligning med Byernes by er i modsætning til de andre ikke eksklusiv, for den deles med både norske Tromsø og danske Aalborg.

Referencer 

Navn
Kill the Referee

Kill the Referee (original titel: Les Arbitres) er en dokumentarfilm produceret af UEFA (Det europæiske fodboldforbund). Filmen viser livet for topdommere under EM 2008 i Schweiz og Østrig. Filmen blev præsenteret af UEFA på den Internationale Filmfestival i Locarno 2009.
Filmen følger dommertrioerne før, under og efter kampene og sætter fokus på det pres som dommerne lever under ved EM i fodbold.
Dokumentaren indeholder både interviews med dommerne og de originale samtaler fra deres headsets under kampene. Man kan således høre hvordan dommerne internt diskuterer deres kendelser.

Kampe 
Filmen er bygget op omkring en række kampe fra EM slutrunden 2008, hvor man har fokus på den enkelte dommer og hans oplevelser. Man er med i omklædningsrummet før, i halvlegen og efter kampen. Ligesom man er med til UEFA's debriefing efterfølgende.

Howard Webb 
Den engelske dommer Howard Webb havde to kampe under slutrunden. Man følger Webb i kampen:
   –   1-1 (gruppespil)
Filmen følger Webb og hans linjedommere tæt i kampen mellem Østrig og Polen der endte 1-1. I første halvleg anerkendte Webb Polens scoring til 1-0 selvom den scorende spiller var i tydelig offsideposition og i anden halvlegs overtid dømte Webb et straffespark til Østrig, der gav slutresultatet 1-1.
Webb blev på grund af straffesparket lagt for had i hele Polen, blandt andet kom den polske præsident med dødstrusler i mod ham. Udtalelser han dog trak tilbage hurtigt efter.
Filmen følger Webb og hans familie i dagene efter kampen, hvor trusler, hadevideoer og fjendske journalister er en del af hverdagen for den engelske dommer.

I efterspillet for kampen ser man UEFA's vurdering af Webbs præstation, hvor linjedommeren bliver kritiseret for den fejlagtige offside kendelse i første halvleg. UEFA bakker dommeren op omkring straffesparket, og han bliver rost for kendelsen.

Roberto Rosetti 
Filmens anden hovedperson er italieneren Roberto Rosetti, der dømte 4 kampe ved EM slutrunden, deriblandt finalen mellem Tyskland og Spanien. Man følger ham i kampen:
   –   0-1 (gruppespil)
Man følger Rosettis familie hjemme i Italien, hvor de følger ham i aktion i kampen.

Efterfølgende ser an hvordan han får tildelt finalekampen.

Eksterne henvisninger 
 

Dokumentarfilm
Film fra Belgien
Université de Lausanne

Université de Lausanne er et schweizisk universitet, der er beliggende i Lausanne. Antallet af studerende er ca. 12.000.

Universitetet blev grundlagt i 1537 som et præsteseminarium og fik først universitær status i 1890. 

Det består af syv fakulteter, hvorafs særligt det erhvervsøkonomiske, HEC Lausanne, er rangeret højt i internationale sammenligninger. Indtil 2005 anvendte universitetet den franske universitetsmodel, men i dag følger det kravene i Bolognaprocessen.

Eksterne henvisninger
 Universitetets hjemmeside

Etableret i 1537
Universiteter i Schweiz
Franjo Tuđman Lufthavn

Franjo Tuđman Lufthavn (IATA: ZAG, ICAO: LDZA), også kaldet Pleso Lufthavn, er en lufthavn, der er beliggende i Velika Gorica ved Zagreb, Kroatien. Lufthavnen er beliggende 10 km fra byens hovedbanegård og betjente i 2009 2.062.242 passagerer. I tilknytning til den civile lufthavn ligger det kroatiske luftvåbens hovedsæde.

Lufthavnen blev indviet i 1962 og havde først kun en 2.500 lang landingsbane og en terminal på 1.000 m². Der blev opført en ny terminal i 1966, mens landingsbanen blev udvidet i 1974.

Det største flyselskab i lufthavnen er Croatia Airlines, der bl.a. flyver til Københavns Lufthavn. Norwegian beflyver også ruten Zagreb-København.

Eksterne henvisninger 

 Lufthavnens hjemmeside 

Etableret i 1909
Lufthavne i Kroatien
Zagreb
Tom Sutton

Tom Sutton (15. april 1937 – 3. maj 2002) var en amerikansk tegner, der også arbejdede under pseudonymerne Sean Todd og Dementia. Han er bedst kendt for sit arbejde for Marvel Comics, hvor han bl.a. bidrog til Spider-Man, og for Warren Publishing, hvor han var med til at tegne en række sort-hvide horror-tegneseriehæfter såsom Vampirella. Mod slutningen af sin karriere skabte han en række pornografiske BDSM-parodier på klassiske amerikanske tegneserier såsom Tales from the Crypt.

Litteratur / kilder 
 Nicolas Barbano: Da Spidermans tegner fik sjov sex på hjernen (Pige Special nr. 5, 2005)

Eksterne henvisninger 
 Tom Sutton Charlton Checklist

Tegneserietegnere fra USA
Troels Gollander

Troels Gollander (født 1960) er en dansk lærebogsforfatter og uddannet lærer i 1983.

Han har primært skrevet lærebøger til geografi og natur/teknik samt fagbøger til de yngste elever i grundskolen. Troels Gollander modtog i 2001 Gyldendals Undervisningsmiddelpris og i 2018 Skriverprisen fra Undervisningsministeriet.

Eksterne Kilder og henvisninger 
 gollander.dk

Faglitterære forfattere fra Danmark
Dansksprogede forfattere fra Danmark
Alan Wake

Alan Wake er et psykologisk Survival Horror spil, som er blevet udviklet af finske Remedy Entertainment og udgivet af Microsoft Game Studios. Spillet udkom til både Xbox 360 og Pc. Alan Wake er blandt andet inspireret af forfatteren Stephen King samt de amerikanske tv-serier Lost, Twin Peaks og X-Files. Spillet udkom i Danmark den 14. maj 2010 til Xbox 360 og den 2. marts 2012 til PC .

Referencer

Eksterne henvisninger 
 

Computerspil fra 2010
Xbox 360-spil
Frihed og Folkestyre

Frihed og Folkestyre var en dansk anti-kommunistisk organisation, oprettet i 1955 af bl.a. Jørgen Hagel, Arne Sejr, Ole Stæhr og Hans Edvard Teglers. 

Organisationen udgav en række brochurer og bøger, flere i samarbejde med Atlantsammenslutningen, samt flere tidsskrifter, hvoraf International Analyse, der udkom fra 1960 til organisationens ophør i 1972, formentlig er det mest kendte. 

Desuden arrangerede organisationen studierejser, foredrag og kursusvirksomhed.

  

Etableret i 1955
Ophørt i 1972
Organisationer fra Danmark
Antikommunisme i Danmark
Bekvemmelighedsflag

Bekvemmelighedsflag er et flag tilhørende et land, men som benyttes på skibe med ejere fra et andet land. Skibsejeren kan på den måde undgå høje skatter i hjemlandet og også gøre skibsregistreringen lettere. Landet, der stiller flaget til rådighed, tager betaling for tjenesten, og i nogle små lande er denne betaling en betydelig indtægtskilde. Det gælder blandt andet Liberia, Bahamas og Panama.

Anvendelsen af bekvemmelighedsflag er upopulært i mange lande, idet lande med strenge krav mister indtægter, ligesom man ofte risikerer dårligere sikkerhed og ringere arbejdsforhold om bord. 

Internationale konventioner foreskriver, at nationaliteten på skibets flag afgør hvilken jurisdiktion, skibet hører under.

Lande, der har skibe indregistreret under bekvemmelighedsflag 
International Transport Workers' Federation vedligeholder en liste over lande, der anvender bekvemmelighedsflag.
  Antigua og Barbuda
 
 
 
 
 
 
 
 
 
 
  (Frankrigs Internationale Skibsregister)
 
 
 
 
 
 
 
 
 
 
 
 
 
 
 
 
 
  (Tysklands Internationale Skibsregister)

Referencer og eksterne links 

 

Søfart
Flag
Karl Markovics

Karl Markovics (født 29. august 1963 i Wien i Østrig) er en østrigsk skuespiller.
Han spillede Salomon Sorowitsch (den førende rolle) i Forfalskerne (2007), film, som vandt en Oscar for bedste udenlandske film den 24. februar 2008. Forud for, hans mest bemærkelsesværdige optræden har medvirket i den meget roste østrigske (wiener) sort komedie Komm, süßer Tod (2001), med hans rolle som Franz Fuchs i tv-filmen Franz Fuchs – Ein Patriot fra 2007 og politi drama tv-serien Kommissær Rex. Hans karakter fra Kommisær Rex fik sin egen spin-off serie, Stockinger.

Markovics er gift med skuespillerinden Stephanie Taussig og de har sammen to børn.

Filmografi 
 2001: Komm, süßer Tod
 2007: Forfalskerne
 2007: Franz Fuchs – Ein Patriot
 2017: Kongens valg
 2017: Babylon Berlin

Eksterne henvisninger 

 

Skuespillere fra Tyskland
Personer fra Wien
Maske (album)

Maske er den tyske rapper Sidos debutalbum, som er udgivet i april 2004. Albummet opnåede guld og solgte over 180.000 CD'er.

Spor 
 "Interview" – 2:17
 "Aus 'm Weg" – 4:23
 "Steig ein” – 3:37
 "Mein Block" – 4:08
 "Maske" – 3:28
 "Mama ist stolz" – 4:17
 "Sido und die Drogen" – 1:37
 "Endlich Wochenende" – 3:44
 "3 Leben" featuring Tony D & Mesut – 4:34
 "Knast" featuring MOK – 5:22
 "Taxi" Featuring Olli Banjo – 3:06
 “Fuffies im Club"" – 3:47
 "Was hat er?" featuring Olli Banjo – 4:09
 "Glas hoch" featuring Harris – 4:59
 "Die Sekte" featuring B-Tight, Tony D, Mesut, Fuhrmann & Bendt – 5:04
 "Ghettoloch" – 3:58
 "Sido aus'm Block" – 1:21

Referencer 

Debutalbum fra 2004
Rapalbum
Album fra Tyskland